Vyf doodgeskiet, drie beseer tydens partytjieVyf mans is Saterdagaand doodgeskiet en drie mense beseer tydens ŉ partytjie in Sankontshe in KwaZulu-Natal. Kol. Jay Naicker, woordvoerder van die polisie, sê die mans, tussen die ouderdomme van 20 en 28, is doodgeskiet terwyl hulle ŉ partytjie by ŉ huis bygewoon het. Hy sê van die oorledenes was gesoekte misdadigers. Twee van die oorledenes was uit op borgtog en was veronderstel om volgende maand in die hof te verskyn op aanklag van moord. Die drie beseerdes was nie deel van die groep wat doodgeskiet is nie en is na nabygeleë hospitale geneem vir behandeling. Die polisie soek intussen na twee verdagtes in verband met die skietery.